Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8257. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8392. Il-EUR-Lex hu l-aċċess fuq l-internet għal-liġi Ewropea. Dan id-dokument jinsab fis-sit tal-Internet li ġej: https://circabc.europa.eu/faces/jsp/extension/wai/navigation/container.jsp Matul in-negozjati għaddejjin mar-Repubblika Popolari taċ-Ċina rigward Ftehim dwar il-kooperazzjoni u l-protezzjoni tal-indikazzjonijiet ġeografiċi (minn hawn 'il quddiem "il-Ftehim"), l-awtoritajiet Ċiniżi ppreżentaw il-listi mehmuża ta' Indikazzjonijiet Ġeografiċi għall-prodotti agrikoli, l-oġġetti tal-ikel, l-inbejjed u l-ispirti, għall-protezzjoni skont il-Ftehim. Il-Kummissjoni Ewropea bħalissa qed tikkunsidra jekk dawn il-GIs għandhomx ikunu protetti skont il-Ftehim bħala GIs fit-tifsira tal-Artikolu 22(1) tal-Ftehim TRIPS. Il-Kummissjoni tistieden lil kwalunkwe Stat Membru jew pajjiż terz, jew kwalunkwe persuna fiżika jew ġuridika li għandha interess leġittimu, li hi residenti jew stabbilita fi Stat Membru jew f'pajjiż terz, biex tressaq oppożizzjoni għat-tali protezzjoni billi tibgħat dikjarazzjoni sostanzjata kif xieraq. Id-dikjarazzjonijiet ta' oppożizzjoni għandhom jaslu għand il-Kummissjoni fi żmien xahrejn mid-data ta' din il-pubblikazzjoni. Id-dikjarazzjonijiet ta' oppożizzjoni għandhom jintbagħtu f'dan l-indirizz elettroniku: AGRI-A4@ec.europa.eu Id-dikjarazzjonijiet ta' oppożizzjoni għandhom jiġu eżaminati biss jekk jaslu fil-limitu taż-żmien stabbilit hawn fuq u jekk dawn juru li l-protezzjoni tal-isem propost: toħloq kunflitt mal-isem ta' varjetà ta' pjanta jew ta' razza tal-bhejjem u b'hekk x'aktarx tkun tfixkel lill-konsumatur rigward l-oriġini vera tal-prodott; fid-dawl tar-reputazzjoni u l-fama tal-marka kummerċjali u t-tul ta' żmien li ilha tintuża, tkun responsabbli li tqarraq bil-konsumatur dwar l-identità vera tal-prodott; tipperikola l-eżistenza ta' isem jew ta' marka kummerċjali kompletament jew parzjalment identiku/a, jew tipperikola l-eżistenza ta' prodotti li jkunu ilhom fis-suq b'mod legali għal mill-inqas ħames snin qabel id-data tal-pubblikazzjoni ta' dan l-avviż; jew jekk jistgħu jingħataw dettalji li minnhom wieħed jista' jikkonkludi li l-isem li għalih qed titqies il-protezzjoni huwa ġeneriku. Il-kriterji msemmija hawn fuq għandhom ikunu evalwati b'rabta mat-territorju tal-Unjoni, li fil-każ tad-drittijiet tal-proprjetà intellettwali jirreferi biss għat-territorju jew għat-territorji fejn dawn id-drittijiet huma protetti. Il-protezzjoni possibbli ta' dawn l-ismijiet fl-Unjoni Ewropea hija soġġetta għall-konklużjoni b'suċċess ta' dawn in-negozjati, kif ukoll għall-att legali sussegwenti. In-Norveġja Klassi 1.2. Prodotti tal-laħam (imsajrin, immellħin, affumikati, eċċ.) "Fenalår fra Norge" huwa magħmul mill-koxxa tal-ħaruf u tal-muntun ta' oriġini Norveġiża u jiġi mmellaħ, imnixxef u mmaturat, u ġieli affumikat. "Fenalår fra Norge" jinkludi l-varjetà Tradizzjonali kif ukoll dik Maturata. "Fenalår fra Norge" jinkludi partijiet sħaħ, kif ukoll partijiet oħra dissussati jew parzjalment dissussati. Ġeneralment, il-qwieqeb u l-partijiet t'isfel tar-riġlejn jitneħħew kompletament jew b'mod parzjali. "Fenalår fra Norge" għandu togħma robusta ta' laħam, iżda mingħajr il-karatteristiki tat-togħma tal-laħam tan-nagħaġ. "Fenalår fra Norge" irid ikollu riħa inekwivokabbli ta' staġjunar u togħma ftit mielħa. Il-varjetà Maturata għandu jkollha kontenut ta' melħ ta' inqas minn 7 %. Il-varjetà Tradizzjonali għandu jkollha kontenut ta' melħ ta' inqas minn 9 %. Koxox immarinati jew imħawra jieħdu t-togħma partikolari tal-ħwawar li jintużaw. Il-klin, it-tewm, il-bżar, is-sagħtar u frott żgħir (berries) jintużaw ta' spiss għat-taħwir tal-prodott, kif jintuża wkoll l-għasel. "Fenalår fra Norge" irid ikollu kulur ħamrani uniformi, b'konsistenza tarija sa medjatament soda jew soda, u m'għandux ikollu moffa fuqu. Il-laħam ma jridx ikollu xifer niexef u x-xaħam għandu jkollu kulur dehbi ħafif. Il-metodu regolari tal-affumikar huwa dak tal-affumikar fil-kesħa, b'biċċiet tal-injam tal-fagu. F'ċerti każijiet jintuża l-injam tal-ġnibru minflok dak tal-fagu. Għall-ħaruf, il-piż normali ta' koxxa sħiħa wara t-tnixxif huwa ta' bejn 1,4 kg u 2,1 kg. Fil-każ ta' annimali adulti, il-piż ikun ta' bejn 2,0 kg u 4,2 kg. Il-materja prima għal "Fenalår fra Norge" għandha tkun koxxa tal-ħaruf jew tal-muntun, minn annimali mwielda, imrobbija u maqtula fin-Norveġja kif definit fl-Artikolu 4. Jistgħu jintużaw kemm koxox friski kif ukoll koxox iffriżati/li tinħallilhom il-friża, iżda l-koxox iffriżati/li tinħallilhom il-friża ma jridux ikunu minn annimali ta' età akbar minn 12-il xahar. Jintgħu jintużaw ir-razez bħan-nagħġa bajda Norveġiża, in-nagħġa Dala, in-nagħġa Norveġiża mrobbija għall-ġilda u n-nagħġa tar-razza qadima lokali Norveġiża ta' denbha qasir, kif ukoll taħlitiet ta' dawn ir-razez differenti. Is-soltu, il-ħrief jiġu maqtula meta jilħqu età ta' bejn 7 u 8 xhur, u l-annimali adulti meta jilħqu età ta' bejn sena u 5 snin. Aktar minn 90 % tal-annimali jinqatlu bejn ix-xhur ta' Settembru u Novembru. Il-pH tal-koxox, li għandu jkun ta' bejn 5,5 u l-5,8, għandu jitkejjel billi jiġi analizzat il-pH ta' bistekka. Matul il-proċess, il-koxox għandhom jiġu massaġġati u ppressati għal traċċi ta' demm. Matul il-produzzjoni, it-temperatura għandha tkun ta' inqas minn 7 gradi Celsius, iżda huwa rrakkomandat li t-temperatura tinżamm bejn 1 u 4 gradi Celsius sakemm jitlesta l-proċess tal-istaġunar tal-koxox bil-melħ. It-tnixxif għandu jsir fi klima b'livell xieraq ta' umdità u b'temperatura adattata. Kull koxxa għandha tiġi ċċekkjata b'mod manwali biex il-proċess tat-tnixxif jiġi mmonitorjat u biex il-koxox jitneħħew eżatt meta jkunu tnixxfu kemm suppost. Il-koxox tal-ħaruf jiġu ffriżati f'temperaturi ta' inqas minn – 18 grad Celsius. Il-proċess tat-tneħħija tal-friża minn koxox tal-ħaruf iffriżati għandu jsir f'temperaturi kkontrollati taħt is-7 gradi Celsius. "Fenalår fra Norge" għandu jiġi prodott, ipproċessat u rfinut fin-Norveġja kif definit fil-punt 4. Il-materja prima għal "Fenalår fra Norge" għandha tkun koxxa tal-ħaruf jew tal-muntun, minn annimali mwielda, imrobbija u maqtula fin-Norveġja kif definit fil-punt 4. "Fenalår fra Norge" jista' jinbiegħ bħala koxxa sħiħa bl-għadma, bħala koxxa sħiħa mingħajr għadma jew inkella mqatta' flieli. Il-prodott dissussat jista' jinbiegħ f'biċċiet sħaħ jew imqatta' flieli. Ġeneralment, il-flieli jkunu rqaq (bejn 0,6 mm u 1,2 mm). Fuq it-tikketta ta' "Fenalår fra Norge" għandha tidher id-deżinjazzjoni Tradizzjonali jew Maturat. "Fenalår fra Norge" għandu jiġi prodott, ipproċessat u rfinut in-Norveġja, li hawnhekk hija definita bħala r-Renju tan-Norveġja, bl-eċċezzjoni ta' Svalbard u ta' Jan Mayen. L-applikazzjoni għar-reġistrazzjoni ta' indikazzjoni ġeografika protetta ssejset fuq ir-reputazzjoni. "Fenalår fra Norge" huwa prodott uniku min-Norveġja, kemm fir-rigward tal-isem kif ukoll fir-rigward tal-metodu ta' produzzjoni. Definizzjoni komuni tiegħu hija "koxxa ppreżervata tal-laħam tal-muntun u tal-ħaruf". Id-deżinjazzjoni fenalår ilha żmien twil tintuża fin-Norveġja iżda, madankollu, ma nstabx li d-deżinjazzjoni intużat ukoll f'pajjiżi oħra. In-Norveġja għandha tradizzjoni twila ta' trobbija estensiva tan-nagħaġ. Dan jista' jiġi attribwit lill-klima kiesħa, kif ukoll lit-topografija tan-Norveġja, li t-territorju tagħha jinkludi ħafna bwar u artijiet pendili. In-Norveġja għandha tradizzjoni twila u kontinwa ta' produzzjoni ta' "Fenalår fra Norge" li tista' tiġi dokumentata. Fl-1555, dwar il-laħam tal-muntun Olaus Magnus kiteb li "in-nies tat-Tramuntana jieklu l-laħam tal-muntun nej is-sena kollha, bħalma jieklu wkoll kważi kull tip ta' laħam ieħor, wara li jkun tħalla fis-salmura u jkun ġie affumikat u mnixxef f'arja friska - dan il-laħam huwa tajjeb għat-tqaddid u l-istaġunar". Bosta sorsi indiretti jisħqu li x'aktarx il-prodott kien isir fi żmien il-Vikingi (800–1050 w.K.), filwaqt li għadam tan-nagħaġ li nstab, minn madwar is-sena 3000 q.K. (il-perjodu Neolitiku), juri li huwa probabbli li dak iż-żmien diġà kien hemm min qed inixxef il-koxox tal-muntun. Il-produzzjoni ta' "Fenalår fra Norge" hija tradizzjoni lokali f'kull wieħed mill-erba' reġjuni tan-Norveġja u hija assoċjata man-Norveġja kollha kemm hi. L-għarfien u l-kompetenza dwar kif isir "Fenalår fra Norge" ġew mgħoddija minn ġenerazzjoni għal oħra. Għalhekk, inkisbet kompetenza kbira dwar kif il-produzzjoni għandha tiġi adattata għall-kundizzjonijiet lokali, bħat-temperatura, l-umdità u l-kundizzjonijiet tar-riħ. L-għarfien akkumulat li jintuża fl-għażla tal-kwalità t-tajba tal-koxox tal-muntun, l-għarfien dwar kif il-koxox għandhom jiġu mmassaġġati, l-għarfien relatat mal-proċess tat-tmelliħ u tat-tnixxif biex tinkiseb it-togħma ftit mielħa, kif ukoll il-konsistenza xierqa, huma kollha fatturi importanti għall-kwalità rinomata ta' "Fenalår fra Norge". Din it-tradizzjoni twila u mifruxa wasslet biex "Fenalår fra Norge" jikseb reputazzjoni solida fin-Norveġja. Stħarriġ fost il-konsumaturi li sar f'Jannar 2016 jikkonferma li Fenalår fra Norge għandu reputazzjoni b'saħħitha u pożittiva, u li dan il-prodott huwa magħruf sew. Il-konsumaturi jqisu "Fenalår fra Norge" bħala prodott ta' kwalità għolja u bħala prodott uniku u tradizzjonali Norveġiż. "Fenalår fra Norge" jintuża l-aktar matul il-vaganzi, bħal pereżempju fis-17 ta' Mejju (il-Jum Nazzjonali) jew fi żmien il-Milied, kif ukoll fis-sajf meta t-temp ikun sħun. Sa tmiem l-1900 kien komuni li l-bdiewa Norveġiżi jipproduċu l-prodott għall-użu tagħhom stess. L-għarfien u l-kompetenza għall-produzzjoni ta' "Fenalår fra Norge" ġew mgħoddija minn ġenerazzjoni għal oħra, u bħalissa jintużaw ukoll fil-produzzjoni fuq skala ikbar. (it-tieni subparagrafu tal-Artikolu 6(1) ta' dan ir-Regolament)
Extracted from C_177_2017.html